
INTRODUCTIO. 


Studiis  academicis  valedicturus , non  possum,  quin  illis  grati 
animi  testimonia  offeram,  quos  cum  in  hac  musarum  sede,  tum 
in  Athenaeo  Amstelodamensi  mihi  faventes  et  amicissimos  expertus 
sum.  Inter  illos  ne  vos  obliviscar , viri  clarissimi  van  lennep  , 
van  capelle  , van  rossem  , pius  vetat  animus.  Per  omne  enim , 
quod  Amstelodami  in  studia  impendi,  tempus,  utilissimas  mihi 
habuistis  lectiones,  meque  tanta  benevolentia  et  humanitate  exce- 
pistis , ut  horum  beneficiorum  memoriam  nulla  sit  deletura  dies. 
Utinam  inter  hos  compellare  liceret  virum,  omni  laude  majorem, 
quem  avum  et  praeceptorem  habuisse  maxime  glorior  ! At  no- 
luerunt fata ! quem , Parisios  peteris , reliqui  senem  maxime 

venerandum  et  vigore  juvenili  Patriae  atque  scientiis  prospicien- 
tem , reduci  inter  vivos  salutare  non  contigit.  Quali  inde 
commovear  moerore,  facile  percipient  omnes.  Nullo  etiam  solatio 
tristissimum  lenire  potui  animum,  nisi  illo,  quod  Patrem  carissi- 
mum salvum  atque  incolumem  viderem. 

Si  quae  alia  occasione  protuli  (i) , hic  repetere  minus  sit 
idoneum,  silentio  tamen  praeterire  nolo,  parentem  amantissimum 
exemplo  et  consiliis  me  docuisse  , quaenam  in  studiis  instituendis 
sit  tenenda  via,  et  si  quid  valeam,  hoc  omne  suae  curae,  suo 
amori  me  debere. 

Quid  de  te  dicam  , clar.  vosmaer  , qui  mihi , dum  in  hac 
academia  per  tres  annos  studiis  operam  darem  y alter  fuisti  pater. 
Recordatione  temporis,  tua  domo  peracti,  sic  fruor,  ut  durante  illo 
beate  me  vixisse  videar , quod  tecum  vixerim.  Pro  omnibus  his 
in  me  collalis  beneficiis,  accipias,  quas  pie  tibi  offero,  gratias. 

Re- 

(i)  In  Introductione  ad  specimen  Anatomico  - zoologicum  de  Phocis.  Traj.  ad 
Rhenum  1822. 

Reliquos,  quorum  lectionibus  eruditissimis,  utilissimis  inter- 
fuisse licuit,  praeceptores  dilectissimos , nomine  compellare  , jubet 
pietas.  Accipiatis  itaque , viri  clarissimi  bleuland  , de  fremery  , 
wolterbeek  , suerman  , moll  et  heiligers  grati  animi  pignus,  pro 
omnibus , quae  vobis  me  debere  sentio  , beneficiorum  testimoniis. 

Ad  ipsius  dissertationis  argumentum  accedo. 

Ne  quis  credat  me  absolutam  daturum  cyplioseos  etscolioseos 
historiam ; multa  et  egregia  de  istis  vitiis  jam  protulerunt  viri  Doct. 
a roy  et  coopmans.  Quum  vero  . neuter  mutationem  descripsit  , 
quam  a trunci  deformitate,  in  cursu  suo,  vasa  sanguifera  subeunt , 
illam  in  liacce  dissertatione  et  describere  et  iconibus  illustrare 
volui.  Quod  eo  facilius  peragere  potui,  cum  in  paterno  musaeo 
truncos  scoliosi  vel  cyphosi  affectos  examini  submittere  licuerit,  in 
quibus  vasa  sanguifera,  materia  ceracea  rubra  repleta,  insignem, 
quam  subierunt,  mutationem  monstrant.  Me  itaque  argumentum 
elexisse  confido,  viris  doctis  non  ingratum.  Novum  illud  neaue 
ab  alio  tractatum  putabam.  Nuperrime  autem  didici  Doct.  hart- 
mann  A°.  1778  jam  de  efficacitate  gibbositatis  in  mutandis  va- 

sorum  directionibus  disseruisse./  Doleo  valdopere  opusculum 
hoc,  in  bibliothecis  virorum  doctissimorum,  quos  consului,  non 
prostare.  Defuit  inde  exoptata  mihi  occasio,  comparandi  iiart- 
manni  et  meas  circa  dictam  aberrationem  observationes.  Hasce 
jam,  qualescunque  sint,  benevole  accipias,  praestantissime  lector 
et  ignoscas,  quae  non  rite  explicata  aut  minus  concinne  dicta  sint. 

DE  MUTATO 


VASORUM  SANGUIFER  ORUM 

DECURSU  IN  SCOLIOSI  ET  CYPIIOSI. 


CAPUT  PRIMUM. 

GENERALIA  DE  SCOLIOSI  ET  CYPIIOSI. 

Ossa , quae  sceletum  humanum  formant , si  consideremus , 
haec  ita  sibi  imposita  et  invicem  juncta  invenimus,  ut  hominem  a 
natura  ad  gressum  erectum  dispositum  non  tantum,  sed  ad  nullum 
alium  incedendi  modum  aptum  esse  pateat.  Notam  regulam  in 
memoriam  modo  revocemus , qua  docemur  , ossa  in  planis  vel 
cavitatibus  articularibus  tunc  bene  esse  collocata,  quando  illorum 
pars  anterior,  non  magis  quam  posterior,  ex  articuli  superficie 
eminet.  Secundum  hanc  regulam  ossa , pedem  constituentia , com- 

ponentes, partem  corporis  humani  efficimus,  merito  pro  basi  status, 
gressusque  erecti  habendam.  Eadem  ratione  talo  tibiam.,  cum 
illo  angulum  rectum  facientem,  et  illi  femur  si  imponamus, 
erectam  mobilemque  columnam  habemus,  cujus  pars  superior 
seu  femoris  caput  ita  prominenti  acetabuli  margini  insistit,  ut 
in  statu  erecto  minimum  adsit  dislocationis  periculum.  Pelvis 
hinc  femorum  ossibus  tali  jungitur  ratione  , ut  os  sacrum  direc- 
tionem, ad  terram  fere  perpendicularem,  teneat.  Vertebrae  supra 
illud  exsurgentes  neque  in  anteriora,  neque  in  posteriora  nimis 
deflectunt , sed  columnam  ligurae  sigmoideae  duplicis  formant , 
cujus  inferior  contracta  a lumborum  et  ossis  sacri  ^ superior 
elongata  ex  dorsi  et  colli  vertebris  construitur,  ita  ut  erecto 
corpori  stabile  fundamentum  praebeat.  Huic  imponitur  caput , 
quod , ex  foraminis  magni  et  condylorum  situ , valde  parva 
musculorum  vi  erectum  sustineri  potest  et  non  , uti  in  plurimis 
brutis.,  anteriora  versus  inclinatur,  nisi  tenera  aetate  aut  musculis 
cervicalibus  penitus  laxatis.  Ita  formatum  sceletum  a natura  ad 
statum , gressumque  erectum  dispositum  esse , quis  non  videt?  De 
caeteris , quae  huic  dispositioni  favent,  uti  extremitatum  fabrica, 
thoracis  conformatio  caet.  taceo.  Argumentum  ulterius  elaboratum 
si  quis  quaerat,  adeat  Patris  carissimi  dissertationem  (i). 

At 


(i)  G.  Vrolik.  Diss.  acad.  de  homine  ad  statum,  gressumque  erectum  per  corporis 
fabricam  disposito.  Lugd.  Bat.  1795. 


. 


» 

' 


3 


At  vero  idoneam,  quam  modo  Lreviter  indicavimus,  formam 
sceletus  humanus  non  semper  servat.  Vi  enim  externa  vel  causa, 
quae  dicitur , interna  saepe  in  gravem  deformitatem  deflectitur , 
quae  vulgari  titulo  gibbositas  audit.  Cujus  vitii  tres  sunt  species; 
etenim  vel  in  anteriora  prominent  vertebrae  et  formam  induunt 
omnium  rarissimam , lordosin  dictam ; vel  contra  posteriora  versus 
spina  incurvatur  et  vitium , inde  natum , cyphosis  vocatur ; 
vel  ad  unum  altcrumve  latus  vertebrae  deflectuntur  et  inde 
producta  deformitas,  scolioseos  nomine  insignitur.  Quum 
notabilem,  quam  in  spinae  curvaturis  vasa  sanguifera  subeant, 
aberrationem  paucis  complecti  mihi  hac  in  dissertatione  propo- 
situm sit,  de  priore  infrequentiore  vitio  (i)  hic  speciatim  agere, 
minus  necesse  duco ; vasa  enim  majora  , quae  anteriorem  spinae 
vertebralis  partem  tegunt , magnam  a via  naturali  defleclionem 
exinde  pati  debere,  non  videntur.  Nam  illam,  quae  ex  vertebris 
anteriora  versus  flexis,  itaque  arcum  describentibus.,  metuenda 
foret  vasorum  elongatio  , vix  esse  notabilem  cuique  patebit , qui 
consideret  harum  compagem  eadem  fere  , qua  spina  ad  anteriora 
incurvatur,  ratione  longitudine  decrescere.  Totam  itaque 

dif- 


(i)  Infrequentiam  lordoseos  jam  observavit  et  explicavit  Hippocrates  in  libro  de 
articulis;  »a  posteriore  parte  non  tam  facile  in  interiorem  expellitur  vertebra;  ossa 
«enim,  quae  ab  exteriore  procedunt,  talia  sunt,  ut  potius  frangi  possent,  quam 
)>  coactis  ligamentis  valde  in  interiorem  partem  erumpere.” 

differentiam  in  eo  sitam  esse  pono,  quod,  post  hujus  vitii 
ortum , supra  solito  convexiorem  superficiem  vas  sanguifcrum 
decurrat.  Binorum  vero  subsequendum  vitiorum  examen  majoris 
habeo  momenti  ; in  his  enim  directionem  et  situm  vasorum  plane 
mutari,  mox  videbimus.  In  quibus  enarrandis,  ut  melius  intel- 
ligar , quaedam  de  utriusque  vitii  charactere  et  natura  prae- 
mittere forsan  non  erit  inutile. 

Cyphosis  jam  est  nonnullarum  vertebrarum  justo  veliementior 
in  posteriora  curvatio , partiali  vel  integra  earum  corporum 
destructione  comitata,  quam  vesalius  , f.  ab  aquapendente, 
iieisterus  ad  vertebrarum  luxationem  perperam  retulerunt.  Nam 
spinae  fabricam  accuratius  consideranti  facile  patet,  vel  liga- 
menta vel  ipsa  vertebrarum  corpora  potius  disrumpi,  quam 
ipsas  vertebras  luxari  posse.  Ne  dicam , vehementia  et  terri- 
bilia symptomata  produci  debere , si  vertebrarum  luxatio  talis 
gibbositatis  foret  causa.  Vertebrarum  cariem  accusarunt  alii, 
inter  quos  imprimis  citandus  cel.  pott  (i).  Illam  revera  saepe 
hoc  vitium  producere,  nemo,  ut  opinor,  inficias  ibit;  illud 
tamen  semper  exinde  originem  trahere , non  facile  concedet. 

Ete- 


(i)  cf.  Pott.  Verhandeling  over  eene  Iromming  van  de  ruggraat , en  onbruikbare 
staat  der  onderste  ledemalen  j en  verdere  aanmerbingen  over  den  onbruilbaren  staat 
der  onderste  ledematen  , geplaatst  in  het  Iste  Deel  van  het  Genees Ileel-  en  Vroed- 
lundig  Magazijn. 

Etenim  vertebrarum  destructionem  , qualem  in  spina  cyphosi 
affecta  saepe  animadvertimus,  longe  aliam  causam  , quam 
cariem,  agnoscere,  vel  leviter  inspicienti  patebit.  Doct.  coop- 
mans  , (r)  van  gesscher  , (2)  aliosque  de  arte  chirurgica 

bene  meritos  viros  consentientes  habeo.  Attamen  non  ita 
facilis  explicatu  est  causa,  qua  cartilagines  primo  pro  parte, 
dein  totae,  denique  ipsa  corpora  vertebralia  deteruntur.  Forsan 
non  longe  a vero  aberro,  si  statuam,  partis  cartilaginis  inter- 
vertebralis compressione  diuturniore,  hujus  vim  elasticam,  re- 
nitentem  deleri , vasa  nutrientia  comprimi , aequilibrium  inter 
haec  et  absorbentia  dissolvi,  et  hinc  destructionem  primo  partia- 
lem, postea  integram  sequi.  Vertebrarum  corporum  marginibus 
anterioribus  exinde  se  tangentibus,  natura,  eadem  ratione  proce- 
dens, etiam  haec  consumit.  Quae  vero  destructio  , ob  truncum 
anteriora  versus  inclinatum , fit  inaequalis  \ nam  pars  vertebrae 
arcui  proxima  minus  quam  antica  deteritur. 

Si  machinis,  truncum  fulcientibus  et  aptis  medicaminibus 
mali  progressus  non  impediatur , aut  non  impediri  possit , cartila- 


(1)  cf.  Coopmans  cliss.  med.  inaug.  de  Cyphosi.  Franequerae  1770. 

(2)  Aanmerlingen  over  de  wangestalten  der  ruggegraat  en  de  behandeling  der 
ontwrichtingen  en  breulcen  van  liet  dijebeen,  door  DavID  VAN  Gesscher.  Amsterdam  bij 
J.  B.  Elave.  1792.  Conferantur  porro,  quae  POTTII  Sententiae  opposuit  E.  Harrison 
London  Medical  and  Physical  Journal  by  Samuel  Fothergill , vol.  XLV.  ,821 
et  Med.-Chirurg.  Zeitung  1822.  Toru,  2 , pag.  168, 

gines  priorum  et  subsequendum  vertebrarum  eodem  corripiuntur 
vitio  et  horribili  deformitate  totus  afficitur  truncus. 

Plura  , quae  Pater  carissimus  in  musaeo  servat , specimina 
progressum  illum  monstrant.  In  sceletis  vero  illorum,  qui  viven- 
tes vertebrarum  carie  laborarunt , columnam  in  parte  affecta 
magis  erosam  , vertebrarum  corpora  in  massam  bomogeneam  reti- 
formem confluentia  observavi.  Talis  autem  gibber  ab  illo,  qui 
a compressione  dependet,  praecipue  distinguitur,  symptomatibus 
durante  vita  observandis , quae  , utpote  aliunde  sat  nota , addere 
supervacaneum  duco.  Piedeamus  ad  habitum  externum. 

Simulae,  a quacumque  demum  causa,  vertebrae  pars  anterior 
consumta  est,  spina  anteriora  versus  eo  magis  incurvatur,  quo 
major  vertebrae  pars  deleta  sit , vel  quo  major  corporum  verte- 
bralium numerus  deficiat.  Homo , tali  vitio  affectus  , capite  re- 

troverso incedere  cogitur.  Quod  ut  rectius  intelligatur,  natura- 
lem lineae  gravitatis , quae  et  propensionis  dicitur,  directionem  in 
memoriam  revocemus.  Haec,  a capitis  vertice  ducta,  magnum  oc- 
cipitis  foramen  transit , ut  colli  vertebrarum  partem  anticam  tan- 
gat j per  medium  pectus  viam  prosequens,  ad  lumbales  verte- 
bras pervenit  et  libere  per  pelvis  cavitatem  transgreditur , tandem 
in  humum  eo  loco  cadens  , quo  malleoli  interni  se  offendunt, 
Corpore  jam , ex  aucta  spinae  curvatura , in  anteriora  valde  in- 
clinato , linea  haec  extra  ossium  pubis  articulum  caderet  et  sic 


sta- 

status  corporis  erectus  minime  teneri  posset , nisi , ad  aequilibrium 
servandum , caput  retrorsum  inclinaret  homo. 

Ex  dicta  spinae  incurvatione  multa  alia  conformationis  vitia 
ortum  ducunt,  ut  depressio  lateralis  thoracis,  directio  horizonta- 
lis costarum,  sterni  proeminentia , carinae  figuram  referens,  sa- 
cri promontorium  ad  pelvis  introitum  eminens,  caet.  De  his  autem, 
quum  absolutam  dare  cyphoseos  historiam  mihi  non  proposuerim , 
taceo.  Neque  in  enumeratione  symptomatum,  a turba  functionum 
dependentium , morabor , qualia  sunt  respirationis  difficultas , 
compressionis  medullae  spinalis  sequelae , uti  paralysis  , extre- 
mitatum frigus,  convulsiones,  turbata  digestio,  vomitus,  aurium 
tinnitus,  brachiorum  resolutio,  extremitatum  inferiorum  atro- 
phia , abscessus , caet.  Jam  potius  ad  scolioseos  brevem  descrip- 
tionem transeamus. 

Quando  spina  dorsi  in  dextrum  sinistrumve  latus  incurvatur 
et  ita  incurvata  maneat , nascitur  vitium , scoliosis  vocatum. 
Uti  prioris , sic  etiam  hujus  vitii  causa  quaerenda  est  in  cartila- 
ginum compressione  inaequali  et  nimis  diu  continuata,  vel  justo 
majori;  a qua  tenuiores  factae  elasticitatem  amittunt,  non  am- 
plius nutriuntur  , imo  delentur  illa  in  parte,  in  qua  compressio  vim 
exercet  primariam.  Unde  vertebrarum  corpora,  antea  distantia, 
se  tangere  incipiunt.  Insignis  inde  curvatura  spinae  inducitur, 
praesertim  quum  ab  opposito  latere  cartilagines , propter  earum 

elasticitatem  non  imminutam,  se  magis  expandant , nutriri  pergant 
ct  crassitudine  augeantur.  Neque  etiam  ipsa  vertebrarum  corpora 
illaesa  manent;  nam  continua  pressione  conteruntur  et  ab  una 
parte  maxime  complanata,  cunei  figuram  acquirunt,  cujus  apex 
curvaturae  partem  concavam  , basis  convexam  respicit.  Mo- 
nendum vero  non  semper  ita  plane  deformari  vertebrarum  cor- 
pora, imprimis  si  vitium  adultis  accidat,  quibus  ossa  jam  sunt 
confirmata. 

Si  vitium  origine  sua  non  sistatur,  vertebras  in  aberrationem 
trahit,  totam  spinam  dorsalem  tandem  inflectit  et  ita  contorquet, 
ut  in  fine  processus  transversi  unius  lateris  ad  spinae  pariem 
posticam  collocentur , dum  spinosi  e contra  lateralem  corporis  par- 
tem occupent ; unde  tota  ejus  forma  pervertitur. 

Curvaturae  aberrationis  in  uno  latere  sequela  est  in  opposito 
reclinatio.  Ilinc  saepe  , progrediente  malo  , pluribus  in  locis 
spina  distorquetur,  quemadmodum  exemplis  bene  multis  a Doct. 
a roy  (i)  et  praesertim  Regis  Poloniae  nano , Bebe  vocato , proba- 
tum fuit.  Pater  carissimus  in  musaeo  suo,  inter  alia  scoliosi 
afifecta  sceleta , unum  possidet,  cujus  spina,  quatuor  arcus , ex 
insigni  duplicis  supra  dictae  figurae  sigmoideae  deflexione 

or- 


(i)  Vid.  A ROY  Commentatio  de  Scoliosi.  Lugd.  Batav.  * 774* 

ortos,  describit.  Rei  causa  in  co  quaerenda  esse  videtur,  quod 
homines,  quibus  spina  ad  unum  latus  est  intorta,  centrum  gra- 
vitatis tenere  non  valeant,  nisi  corporis  in  contrarium  inclinatione. 
Ad  illud  itaque  sustentandum,  in  oppositum  latus  corpus  flectunt, 
quo  superpondium  , quod  hac  spinae  curvatura  in  uno  latere 
corpus  accepit,  ab  altero  compensetur.  Sed  in  illo  tunc  nova  ori- 
tur spinae  inflexio  vel  distorsio;  haec  si  nimis  magna  flat,  rursus 
in  oppositum  latus  corpus  aeger  recurvabit;  ,,  atque  ita,  ut  Doct. 
,,  a roy  verbis  utar,  gibbosus  tamdiu  flectet  et  reflectet  suum 
„ corpus , donec  aequilibrio  illud  iterum  datur,  hoc  est,  donec 
,,  supremae  colli  vertebrae  media  pars  in  eadem  ferme  linea  est 
,,  cum  ossium  pubis  symphysi.” 

Nostrum  vitium  frequentius  in  thorace  et  lumbis,  rarius  in 
collo  occurrit.  Primaria  spinae  incurvatio  vitiosa  vulgo  in  latere 
dextro,  rarissime  in  sinistro  observatur.  Corporis  in  latere  dextro 
major  vigor  et  exercitium , cartilagines  intervertebrales  , adeoque 
ipsa  vertebrarum  corpora  in  illa  parte  melius,  quam  in  opposita 
munire  et  salva  servare  videntur  (i).  Sed  in  quacunque  parte 
ortum  ducat  scoliosis , varia  ossium  conformationis  vitia  sibi 
juncta  gerit.  His  praesertim  annumerandae  sunt  costarum  frac- 
turae indeque  productae  illarum  articulationes  spuriae.  Costae 

enim 

(i)  cf.  gerh.  hemsing  in  diss.  de  privilegio  lateris  dextri  in  Corpore  humano 
Groningae  1822. 

enim  ad  partem  curvaturae  convexam , adeo  saepe  introrsum 
vergunt , et  vertebrarum  corporibus  apprimuntur,  ut  nullum  in- 
terstitium relinquatur.  Ipsae  exinde  attenuatae  costae  tandem, 
incitato  pectoris  motu  , franguntur  et  fracturae  non  consolidatae 
novas  articulationes  formant.  Praeterea  ex  spinae  curvatura 
alterum  dorsi  et  thoracis  latus  altero  altius  fit.  Hinc  in  illo 
scapula  et  clavicula  magis  elevantur. 

Pelvis  forma  etiam  magnopere  mutatur.  Ilii  ossis  spina 
superior  surgit  in  eodem  latere , quo  columnae  vertebralis  in- 
curvatio invenitur.  Ultima  autem  haec  vitia  praesertim  oriuntur, 
si  ossium  mollities  curvaturam  antecesserit  vel  comitatur. 

Thoracis  et  abdominis  viscera  multum  a naturali  sede  moveri , 
comprimi,  forma  mutari  ultro  intelligitur.  Functiones  naturales 
et  vitales  difficile  peraguntur.  De  bis  autem  speciatim  agere  , 
ob  easdem , quas  in  cyplioseos  enarratione  protuli  rationes , non 
animo  habeo. 

CAPUT  SECUNDUM. 


DE  MUTATO  VASORUM  S ANGUIFERORUM  DECURSU 

IN  SCOLIOSI. 

; l.  fHKt  /i  . • ' ' - b tu  ■ «'  f < 

Si  quam,  in  corpore  humano  , aorta  aliaeque  arteriae  ad 
ossa  habent  relationem , consideremus , statim  horum  situm  et 
figuram  mutari  non  posse  docemur,  absque  ut  illae  hujus 
mutationis  fiant  participes.  Sic  ubi  a subluxatione , (quale 
exemplum  vidi  in  celebri  musaeo  anatomes  comparatae  Parisiensi), 
vel  a spondylarthrocace , uti  patet  specimine  e Patris  musaeo , 
secunda  colli  vertebra  posteriora  versus  repellatur  et  cum  atlante 
anchylosi  jungatur,  arteria  vertebralis,  ubi  ex  foramine  in 
epistrophaei  processu  transverso  prodit,  non  uti  solet,  directione 
obliqua  laterali  ad  primae  vertebrae  cervicalis  foramen  tendere 
potest , sed  anteriora  versus  se  flectere  adeoque  angulum  descri- 
bere cogitur,  eo  acutiorem,  quo  vertebra  secunda  magis  poste- 
riora versus  sit  protrusa.  Eadem  ratione,  ubi  colli  vertebrae  ad 
latus  sunt  flexae,  quemadmodum  in  capite  obstipo  observari  solet, 
arteriae  vertebrales  in  una  colli  parte  minorem,  in  altera  majorem 
describunt  arcum.  Si  tota  vertebrarum  columna  in  latus  flectatur, 
non  solum  arteriae  vertebrales  et  quae  in  collum  adseendunt  , 
sed  aorta,  quique  hinc  oriuntur  rami,  magnam  in  decursu 

sno  mutationem  subeunt.  Aorta  enim,  vertebrarum  corporum 
faciem  anticam  occupans , etiam  se  flectit  atque  illorum  arcum 
sequitur.  Ramorum,  qui  ex  aorta  proveniunt,  situs  eandem  ob 
rationem  mutari  debet. 

Ut  rei  majorem  afferamus  lucem,  videamus,  quaenam  sit  in 
trunco,  a nobis  delineato,  aortae  directio.  Trunci  curvatura 
princeps  dextrum  occupat  dorsi  latus  (i),  sed  vertebrae  lumbales 
aliam,  priori  oppositam,  subeunt  flexionem  (2),  a qua  iterum 
dextrorsum  tendunt,  unde  dextra  pelvis  crista  prae  sinistra  eminet. 
Superiores  vero  trunci  vertebrae  , ad  mediam  colli  altitudinem 
usque,  quodammodo  sinistrorsum  decurrunt,  dein  dextrorsum 
adscendunt. 

Cor  , ex  mutata  costarum  forma  et  hinc  dependente  pectoris 
dextri  angustia,  praecipue  lateralem  sinistram  ejus  partem  occu- 
pans, singularem  aortae  arcui  inducit  figuram.  Ex  ejus  ventriculo 
postico  surgentem  aortam,  mox  ad  sinistrum  thoracis  latus  tendere 
ibique  arteriae  innominatae  originem  praebere  videmus  (3).  In  bene 
formato  homine  primo  dextrorsum  movetur,  ut  linea  curva  dein 


(1)  Vici.  Tab.  I,  fig.  1 A. 

(2)  Vid.  Tab.  I,  fig  i B. 

(3)  Vid.  Tab.  I,  fig.  i a. 

partem  posticam  sinistri  lateris  petat.  Ilie  vero  recta  fere  linea 
posteriora  versus  decurrit. 

Postquam  ex  ejus  arcu,  carotis  (t)  et  subclavia  sinistrae  (2) 
exortae  sunt,  dextrorsum  flectitur,  et  sic  angulum  satis  acutum 
describit,  ut  paululum  simul  descendens,  quartam  dorsi  verte- 
bram tangat.  Porro  curvaturam , quam  exliibent  vertebrae , 
sequitur;  et  inferiora  versus  decurrens,  ubi  sinistrorsum  flectun- 
tur lumborum  vertebrae,  illarum  flexuram  teneret,  nisi  jam  ad 
partem  superiorem  quartae  lumbalis  vertebrae  in  binas  arterias 
iliacas  divideretur  (3). 

Dicere  vix  opus  est,  hanc  bifurcationem  solito  altius  inve- 
niri. Arteriarum  iliacarum  decursum  cum  ex  origine  solita  al- 
tiori , tum  ex  trunci  deformitate  a natura  deflectere,  ultro  sequi- 
tur. Dextra  linea  recta  ad  ossis  sacri  protuberantis  dextram  par- 
tem tendit  (4)*  ut  in  iliacam  externam  et  hypogastricam  divida- 
tur (5);  sinistra  vero  ad  pollicis  fere  distantiam  infra  aortae  bifur- 
cationem sinistrorsum  flectitur  (6);  dein , ob  ossis  iliaci  ad  verte- 
bras 


(1)  Vid.  Tab.  I,  fig.  1.  b. 

(2)  Vid.  Tab.  I,  fig.  i.  c. 

(3)  Vid.  Tab.  I,  fig.  i.  d. 

(4)  Vid.  Tab.  I,  fig.  1.  e. 

(5)  Vid.  Tab.  I,  fig.  i.  g,  h. 

(6)  Vid.  Tab.  I,  fig.  i.  f. 

bras  lumbales  proximitatem,  supra  hujus  ossis  superficiem  des- 
cendit, bifurcatur  el  inde  ortos  ramos  ad  femur  et  pelvis  cavitatem 
dimittit,  llaec  flexio,  a curvatura  vertebrarum  et  pelvis  defor- 
mitate dependens  , nisi  locum  obtinuisset , arteria  iliaca  sinistra 
non  ad  pectinis  rami  horizontalis  partem  exteriorem,  sed  ad  ip- 
sum ossium  pubis  articulum  descendisset. 

Arteriae  innominatae  originem  iri  thoracis  parte  sinistra 
sitam  esse  diximus ; ita  ambo  ex  illius  communi  trunco  pro- 
deuntes rami  carotis  et  (i)  subclavia  (2),  ut  ad  dextram  colli 
partem  et  humerum  dextrum  tendere  possint , admodum  dex- 
trorsum flectuntur. 

Dextrae  cum  in  posteriora  promineant  costae  , scapula  rotun- 
dam illam  , qua  in  homine  bene  formato  recipitur , superficiem 
non  olfendit  , sed  claviculam  secum  in  anteriora  docere  debet. 
Ratio  jam  , quam  arteria  axillaris  ad  humeri  articulum  habet  et 
intimus  ejus  cum  subclavia  nexus,  docent,  ex  mutata  humeri 
forma , mutari  debere  harum  arteriarum  situm.  Mirandum  itaque 
non  est  arteriam  subclaviam , claviculae  osse  in  anteriora  ducto  , 
ab  illo  tegi , et  in  suo  ad  axillam  decursu , ad  secundae  costae  su- 

per- 


(1)  Viti.  Tab.  I,  fig.  1.  i. 

(2)  Vid.  Tab.  I,  fig.  i.  1. 

perficiem,  vix  tangi  posse  (i);  quum  in  sinistro  e contra  thoracis 
latere  scapula,  et  cum  illa  clavicula,  et  vasa  illam  subeuntia 
magis  posteriora  versus  dirigantur,  arteria  hic  supra  primam  et 
secundam  costam  ad  axillam  libere  decurrit  (2). 

Aorta , ob  incurvatas  vertebras , in  latere  dextro  sponte 
quasi  ab  illarum  superficie  sinistrorsum  deducta,  adeoque  magis  a 
costis  dextris,  quam  a sinistris  distante,  arteriae  intercostales  (3) 
ut  ab  altera  parte  elongentur  , ab  altera  contrahantur , oportet. 
Ut  ad  costas  perveniant  dextras,  longitudine  increscunt  eo  majore, 
quo  major  est  curvatura;  ut  sinistras  petant,  contrahuntur  eo 
magis,  quo  costis  sint  propiores. 

' / J ♦ f ) i i ) i i l i j f J * 1 t i l i ! 

Arteriae  lumbales  (4),  quum  in  delineato  specimine  nimis  alta 
sit  arteriarum  iliacarum  bifurcatio  , non  omnes  ex  aorta  abdo- 
minali oriri  potuerunt ; sed  ultimae  (5)  ex  parte  arteriarum  ilia- 
carum , quae  cum  superiore  parte  quintae  vertebrae  lumbalis  con- 
venit , exsurgunt. 

, i V " , . * 7 J , J • u ; .V r > ) * r M • • ’ > 

Rami  ex  aorta  abdominali  prodeuntes  uti  hepatica,  splenica, 

_ co~ 

(r)  Vid.  Tab.  I,  fig.  2.  A. 

(2)  Vid.  Tab.  I,  fig.  2.  B. 

(3)  Vid.  Tab.  I,  fig.  1;  arterias  intercostales  Iitt.  m.  indicatas. 

(4)  Vid.  Tab.  I,  fig.  i;  arterias  lumbales  superiores  litt,  n.  notatas. 

(5)  Vid.  Tab.  I,  fig.  1,  0. 

coronaria  ventriculi,  mesenterica  superior,  renales,  mesenterica 
inferior,  spermatica,  nullam  aliam  modificationem  subeunt,  quam 
quae  ex  partis  inferioris  dorsi  et  lumborum  recurvatione  sinistra  , 
et  hinc  pendente  aortae  directione  sinistra  , est  derivanda. 

Si  scoliosis  sinistra  observetur,  quae  in  dextra  annotavi,  in- 
versa ratione  locum  obtinere,  et  ratio  indicat  et  experientia  docet. 

Pulchrum  hujus  aberrationis  specimen  servat  Pater  carissi- 
mus. In  eo  princeps  dorsi  curvatura  sinistrum  latus  occupat; 
supra  illam  huic  opposita  secunda  observatur  , a qua  adseendunt 
colli  vertebrae;  lumbales  eadem  fere  ratione,  ab  illarum  prima, 
dextrorsum  inclinari  incipiunt,  dein  recurvantur,  ut  lineae  gravi- 
tatis succurrant , et  totus  quamtumpote  stabilis  servetur  truncus. 
Quum  vero  secunda , quam  in  suprema  dorsi  parte  annotavimus , 
curvatura  supra  aortae  arcum  est  posita  , inferior  seu  princeps 
solummodo  consideranda  venit. 

Eadem  , quae  in  priore , quem  descripsimus , trunco  cor  ad 
thoracis  partem  sinistram  delegavit , causa  in  hocce  dextram 
ejus  partem  occupare,  illud  coegit.  Quum  vero  flexio,  quam 
exhibent  vertebrae,  admodum  magna  sit,  in  sinistra  thoracis  parte 
exiguum  tantum  relictum  est  spatium.  Hinc  discrimen,  quoad 
cordis  situm , etiam  magis,  quam  m specimine  priore,  fit  notabile. 


Aor- 


&t*si*J* 


% % ^ S * ?(  T+  l'  * 

A/<  / >■  J<S/j  A Ti"o  /*  ^ A &6t 

. '/  ^ -i'  r 


t/<//j  A vi  o £ ^ y1^  ? 

»4  '•  • ; fi~/  1 ^ ^ ^ &4<^u 


/ 


/ X 

'j^rteJ  fi  ^ 'ev^  (?m  & # -■  J c^> 

A f i/  '€S*PO  y'  A.  i Qtcn  fc  j <z 

J\A  /*&/£>  /.  i^.  Jlfs/nr \ $L- % 


nA  >i~  < 


J / / ? fetfusi  £ / /l  i At+  9v.  </ 


) * c.  9*1  & L*  ' ' • - - s ' -* 


fut 


' ^/  / c r o v v -v 

/ri^>ZiQtc3^  ; ; A L <k  ^&4nsrr?+Jkc*.  t ^ An. 


if  -C  ^ y yif  L-  r<-~  * "-  «'-  » 

iw  ^ CAjtcJ*>t&~>«>  ?jfnr~L  (y^yi  • 


/;^.v  / v^M*-  < ^(4i<, 6 S / '/'-^0* 

A/X^^yr>^  1 */lj£p /yp/Je*'^ ^ 

Ac/tsi*^  yo  tzjyy c-  / - 1> 

^ 4& 


<24^7 ; yct  {?r^0i& 


tf<- 


'-f  w /VV  ^ 

/c&s**'  yuvr-^oc-  / . tf  ff  /jks@&OL>  y V 0,^0 i 

/&fy *£&nsO  '&*'  AjA  i £p>  A Z Vyx^At^2-  ' £■/<* 

< > V O 4HJc$fr  , 'f/y6/ -S&  fC  /2i  Ayc&f 

/ ' 0 4./  -.,'•  ..x'.  O.-.  ^ '$.<#*..  r,&±? -/l 

(x 


/ 


^ ^ 1*  Qy  . r <r>  &j  ^/<fiV4vJ  C Qyr 

/£-  *^  . 77  ^ 7*  C <^Xit-  ‘ < y < < yr  fi  & CXC 


/• 

ryi^ 


K^i^,  ^ y^,  y ^ ^ * < ‘ c ^ r * f ^ ^ 


’ y? C4/h  4 j £*\'  *£'»'■»  ^ ^ 


Aorta,  ex  cordis  ventriculo  posteriore  exsurgens,  magnum 
arcum,  sinistra  petentem,  describit,  dein  arteriae  innominatae, 
subclaviae  et  carotidi  sinistrae  originem  praebet  et  posteriora  versus 
descendens  ad  tertiam  vertebram  dorsalem  venit,  ubi  vertebrarum 
curvaturam  sequi  incipit.  Quae  cum  valde  sit  acuta , aortae  des- 
cendentis flexura  quoque  acutior  invenitur,  ad  plicae  formam 
accedens.  Caeterum  dextram  occupat  vertebrarum  dorsalium  partem. 
Facta  liac  flexura,  ad  inferiora  pergit  et  vertebrarum  lumbalium 
mediam  superficiem  tegit ; liarum  autem  directionem  sequens, 
primo  dextrorsum  descendit , ct  dein  cum  inferioribus  lumbi  ver- 
tebris sinistrorsum  recurvatur.  Ad  ultimae  vertebrae  lumbalis 
partem  superiorem  in  binas  arterias  iliacas  dividitur , quae  , ob  vix 
mutatam  pelvis  formam,  in  decursu  suo  nullam  fere  aberrationem 
monstrant.  In  ramis  vero,  ex  aortae  arcu  surgentibus , res  alia 
ratione  se  habet.  Etenim , quum  ex  cordis  situ  arteria  innomi- 
nata solito  profundius  partem  thoracis  dextram  ingressa  sit,  caro- 
tis ex  illa  prodiens , si  recta  via  adscenderet , non  ad  partem 
dextram  anteriorem  colli  vertebrarum  pervenire  posset,  sed  mul- 
tum ab  illarum  lateribus  distaret.  Cui  aberrationi  ut  succurratur, 
mox  supra  locum  , ubi  ex  trunco  communi  provenit , sinistror- 
sum flectitur , et  ita  debitam  acquirit  directionem.  Arteria 
subclavia  dextra,  origine  sua  carotide  tecta,  ubi  supra  costam 
primam  prodit,  ad  illius  marginem  superiorem  non  levi  curva- 
tura decurrit,  sed  angulum  facit.  Nec  mirum,  nam,  quum  cor 

fere  totum  dextram  pectoris  occupet  partem , arteria  subclavia 
primum  recta  linea  ascendere , dein , ut  supra  costam  transire 
possit,  dictum  angulum  facere  debet.  In  statu  normali  vero  via 
magis  obliqua  et  longiori  ad  costae  primae  marginem  tendit, 
e jusque  superscandit  faciem.  Carotis  sinistra , etiam  nimis  in 
parte  thoracis  dextra  collocata , sinistrorsum  flectitur.  Eandem 
mutationem  in  origine  et  decursu  subclaviam  subire  , indicare 
vix  opus  est.  At  vero  eadem,  quae  de  illius  ad  axillam  decursu 
antea  in  scoliosi  dextra  indicavimus,  in  sinistra  ratione  inversa 
locum  habere  , monere  liceat.  Eadem  circa  arterias  intercostales 
valet  observatio. 

Quum , ex  supra  descripta  vertebrarum  dorsalium  curvatura , 
non  modo  latitudinem  sed  altitudinem  thoracis  imminui  videmus  , 
etiam  angustari  abdominis  cavum , sequitur.  Viscera  abdominalia 
magnam  inde  situs  mutationem  patiuntur,  cujus  non  plane  in- 
fructuosa foret  consideratio.  Cum  vero  noster  huc  non  tendat 
scopus , videamus  , qualem  dicta  abdominis  angustia  in  venam 
cavam  adscendentem  vim  habeat. 

Pectoris  cavum  quum  abdomini  sit  propius , quam  in  statu 
naturali  , cor  descendit  et  venae  cavae  apprimitur.  Haec , in 
minori  illo  spatio  naturalem  servans  longitudinem , a normali 
via  deflectere  cogitur.  Igitur  ad  partem  superiorem  tertiae  ver- 

tebrae  lumbalis  non  recta  via  adscendit,  sed  dextrorsum  flectitur  et 
hac  ratione  cor  petit*,  ut  vero  ad  atrium  illius  dextrum  perve- 
niat , denuo  aliam , at  sinistram , format  flexionem. 

COROLLARIA. 

I.  Ex  iis,  quae  de  arteriae  subclaviae,  ad  axillam  tendentis, 
decursu  annotavi,  facile  deducendum  est,  illam  longe  alia  ratione 
in  corporis  parte  elevata,  alia  in  depressa  se  in  vivis  manui  in- 
vestiganti offerre.  Sanguinis  impulsus  quum  facile  in  pectoris  latere 
declivi,  ad  costae  secundae  superficiem,  percipi  et  ejus  motus 
digiti  compressione  sisti  queat,  per  quod  decurrit,  vas  difficulter 
admodum  in  latere  elevatiori  infra  claviculam  detegitur  et  certe  ad 
secundam  costam  comprimi  non  potest.  Si  quis  igitur  ob  chirurgi- 
cam operationem,  in  brachii  parte  superiore  instituendam  , san- 
guinis ad  arteriam  axillarem  fluxum  impedire  necesse  ducat,  ad 
hanc  observationem  in  hominibus  scoliosi  affectis  attendat. 

Illa  autem  situs  mutatio  non  plane  impedit , quo  minus  san- 
guinem coerceamus.  In  bene  multis  supra  claviculam  in  costa 
prima , in  paucis  infra  illam  sisti  poterit  ejus  impulsus.  Scolio- 
seos  gravitas  et  inde  orta  pectoris  superioris  deformitas  praecipuae 
sunt  causae,  quae  chirurgum  cogunt,  arteriae  compressionem  in 
elevato  corporis  latere  supra  claviculam  tentare.  Cum  gibbosi 
vulgo  sint  macilenti  et  teneri , nulla  metuenda  difficultas  , nul- 

lura  compressioni  impedimentum.  Si  vero,  quod  raro  accidit, 
homines  illi  sint  robusti.,  non  ita  facilis  erit  arteriae  compressio 
supra  claviculam,  neque  facilior  infra  illud  os  ad  costam  secun- 
dam. Humero  ad  posteriora  retracto , forte  arteriam  tunc  tangere 
et  in  costa  prima,  ante  claviculam,  comprimere  possemus. 

Ut  ratiocinium  experientia  confirmarem  , plura  in  scoliosi  af- 
fectis diversae  aetatis,  sexus  et  habitus,  experimenta  institui.  Bene 
nutritos  atque  torosos  videre  mihi  non  contigit.  In  plerisque  autem 
macilentis , quos  examinavi , arteria  supra  claviculam  facile , in 
quibusdam  infra  illam,  ad  costam  primam,  non  difficulter  erat 
comprimenda.  Atvero,  si  vertebrarum  deflexio  sit  parva  et  hume- 
rus parum  elevatus , ad  costam  secundam  tangi  et  sanguinis  im- 
pulsus sisti  potest , quod  ex  vix  mutato  vasorum  decursu  deri- 
vandum. Quum  itaque , quae  antea  posuimus , experientiae  non 
repugnare , potius  ab  illa  confirmari  videmus , rem  chirurgorum 
attentione  non  prorsus  indignam  nos  indicasse  confidimus. 

II.  Altior  aortae  in  arterias  iliacas  bifurcatio,  in  primo,  quem 
descripsimus,  trunco,  obstetricatores  cautos  reddat,  ne  regulam 
habeant  universalem,  manus  in  uterum,  post  partum,  introductione, 
sisii  posse  haemorrhagiam,  si  aortae  finis  illius  dorso  comprimatur. 
Etenim,  si  ponamus  hunc  naturae  lusum,  in  foemina  ex  partu 
haemorrhagia  uterina  correpta,  adesse,  quantopere  se  deciperet, 
qui,  sanguinis  fluxum  sistere  desiderans,  dictam  operationem  insti- 

lueret.  Frustra  experimentum  tentaret  et  nisi,  superficiem  uteri 
internam  stimulando,  scopum  impleret,  certe  aortae  compressione 
non  impediret  haemorrhagiam. 

III.  In  scoliosi  sinistra,  arteria  carotis  dextra  quum  non 
recta  via  collum  adscendat  , sed  principio  suo  longe  a verte- 
bris distet,  tota  ab  illis  non  tegitur.  Inferior  itaque  ejus  pars 
a laesionibus  colli  lateralibus  non  est  salva ; vulnera  vel  a parte 
anteriore  vel  a posteriore  collum  ferientia,  arteriam  hanc  laedere, 
ideoque  lethalia,  quae  dicuntur  per  accidens,  fieri  possunt. 

IV.  Ex  plica,  quam  venam  cavam  ante  cordis  ingressum 
facere  vidimus,  varicum  in  cruribus  originem  facile  explicamus. 
Eadem  de  causa  difficilior  fit  sanguinis  ex  vasis  haemorrhoidali- 
bus  reditus. 

V.  Cum  ductus  thoracicus  eadem  ratione , ac  vertebrarum 
columna , de  via  deflectat , minime  mirandum , nutritionem  diffi- 
cilius peragi  in  scoliosi  affectis. 

CAPUT  TERTIUM. 

DE  VASORUM  S ANGUIFERORUM  MUTATO  DECURSU 

IN  CYPHOSI. 

In  scoliosi  aortam  vertebrarum  directionem  sequi  vidimus , 
in  cyphosi  vero , in  qua  non  ad  latera  deflectuntur  vertebrae , 
sed  postrorsum  incurvantur,  unde  totius  columnae  altitudo  valde 
descrescit , liaec  tam  acutas  plicas  format,  ut  vix  intelligatur , 
quomodo  sanguis  per  illas  transire  potuerit.  Ita  in  Patris  caris- 
simi mnsaeo  ante  oculos  habeo  truncum  hominis  adulti  (i)  cy- 
phosi  allecti,  cujus  quinque  vertebrae  lumbales  et  duae  ultimae 
dorsales  valde  sunt  incurvatae  et  partirn  consumtae ; reliquarum 
vero  vertebrarum  dorsalium  directio  fere  est  horizontalis,  dum 
cervicales  paululum  posteriora  versus  reflectuntur.  Nulla  hic , 
durante  vita  , aderat  caries , nullus  extremitatum  inferiorum  im- 
peditus motus.  In  cadaveris  examine  ad  vertebrarum  consumtarum 
superficiem  deposita  inveniebatur  massa  albuminosa , pliosphate 
calcis  in  pastae  albae  tenacis  formam  congesta.  Vertebrae,  cyphosi 
affectae,  in  corpus  unicum  erant  concretae  (2),  reliquae  dorsi  et  colli 
liberae.  Vasis,  vertebrarum  faciem  tegentibus,  propter  spinam 

bre- 


(1)  Vid.  Tab.  II. 

(2)  Vid.  Tab.  II,  A. 

breviorem  factam,  vix  locus,  quo  recipiantur,  conceditur,  unde 
partim  columnae  directionem  sequuntur , partim  ab  illa  recedunt. 
Aorta  descendens,  ad  posteriora  tendit  et,  se  secundum  vertebrarum 
cursum  dirigens,  arcum  describit,  cujus  facies  concava  verte- 
brarum corpora , convexa  mediastinum  thoracis  posterius  respicit. 
Ubi  ad  decimam  vertebram  dorsalem  pervenit,  suam  directionem 
mutat  et  anteriora  versus  reflectitur,  unde  plica  acutissima  for- 
matur (i),  quae  priori  arteriae  parti  adeo  apprimitur,  ut  nullum 
inter  ambas  adsit  interstitium.  Hac  ratione,  anteriora  versus 
decurrens , arteriae  coeliacae  (2) , mesentericae  superiori  (3)  et 
renali  dextrae  (4)  originem  praebet ; infra  meseraicae  superioris 
ortum  denuo  posteriora  versus  tendens  alteram  format  (5)  plicam,  ex 
qua  arteria  emulgens  sinistra  oritur  (6).  Haec  plica , priore  bre- 
vior , arcte  huic  subducitur , ut  lumborum  excavationem  petat. 
Mox  autem  ad  anteriora  se  revertit  atque  ita  tertia  nascitur 
plica  (7) , ex  qua  arteria  mcseraica  inferior  (8)  ortum  ducit.  Haec 
parva  et  caeteris  minus  arcta , parte  sua  anteriore  in  ambas  arte- 
rias iliacas  abit  (9)5  quae,  ut  ad  ossis  sacri  promontorium  pervenire 
possent,  retrorsum  flexae  quartam  quasi  plicam  formare  videntur. 

Tres 


(1)  Vid.  Tab.  II,  B. 

(2)  Vid.  Tab.  II,  c. 

(3)  Vid.  Tab.  II,  e. 

(4)  Vid.  Tab.  II,  d. 

(5)  Vid.  Tab.  II,  C. 


(6)  Vid.  Tab.  II,  f. 

(7)  Vid.  Tab.  II,  I). 

(8)  Vid.  Tab.  II,  g. 

(9)  Vid.  Tab.  II.  E,  E. 


24 


Tres  ultimae  arteriae  intercostales  (i) , ex  prima  plica  ortae,  a 
costis  valde  distant , hinc  , ut  illas  attingant , multum  elongari 
debent.  Eadem  res  cum  quibusdam  arteriis  lumbalibus  obtinet , 
quas  vero , ne  confusio  oriretur  5 non  delineavi. 

Observari  meretur  aortae  partem  illam,  quae  primam  plicam 
format  , ob  insignem  vertebrarum  inferiorum  altitudinis  diminu- 
tionem,  illarum  faciem  anteriorem  occupare  non  posse,  sed  ad 
latera  deflectere  , adeoque  superficiei  internae  partis  posticae 
costarum  nonae  et  decimae  appositam  esse. 

Recurrens  inde  aortae  truncus  libere  quasi  inter  pectoris  et 
abdominis  cavum  fluctuat , ad  eum  locum  usque , ubi  tertia 
plica  in  vertebrarum  lumbalium  excavatione  absconditur.  Yena 
cava,  mox  supra  arteriarum  iliacarum  bifurcationis  dextram  par- 
tem , anteriora  versus  flectitur  et  hinc  plicam  acutissimam  format. 
Cysternam  lumbalem,  adeoque  ductus  thoracici  originem,  simul 
cum  aorta  plicari  debuisse  , dicere  vix  opus  est. 

Haec  omnia  ita  se  habent,  si  curvatura  vertebras  inferiores 
dorsales  et  lumbales  simul  afficit.  Verum  enimvero,  quando 
solae  lumbales  sunt  incurvatae  , aorta  non  ita  postrorsum  vergit , 
sed  potius  in  antica  vertebrarum  facie  flexuras  suas  contrahit. 

Haec 


(i)  Vid.  Tab.  II.  b,  b,  b. 

Hanc  modificationem  in  trunco  observavi , quem  servat  medicus 
doctissimus  Amstelodamensis  tiiyssen,  et  in  non  absimili  speci- 
mine , quod  egregium  viri  clar.  sandifort  ornat  musaeum.  Pro 
quorum  notione , mihi  humanissime  communicata , maximas  ago 
habeoque  gratias. 

In  truncis  illis , aorta,  minus  arctas  formans  plicas,  non,  uti 
in  mox  descripto  specimine , postrorsum  ad  vertebrarum  latus  , 
sed  in  earum  facie  antica  est  posita. 

Hujus  differentiae  ratio  in  eo  quaerenda  esse  videtur,  quod, 
si  vertebrae  lumbales  solae  sint  incurvatae , aortae  plicae  infra 
costas  formentur;  hinc  superficiem  concavam,  qua  excipi  pos- 
sent, non  inveniunt,  sed  e contra  musculo  Psoas  magno  insident, 
qui  impedit , quominus  postrorsum  vergant.  Praeterea  in  latiore 
vertebarum  lumbalium  facie  antica , aorta  satis  amplum  invenit 
spatium,  in  quo  se  flectere  et  reflectere  potest. 

Si  solae  vertebrae  dorsales  deformitatem  contraxerint,  dicto 
vasi  tantum  parvus  conceditur  locus,  quod  hinc  ad  latus  tendere 
cogitur,  in  quo,  quum  amplam  a costis  formatam  superficiem  con- 
cavam offendat,  in  hac  plicam  suam  abscondit.  Illa  eo  in  casu 
est  unica  et  maxima , quemadmodum  ex  specimine , quod  mihi 
Patris  musaeum  obtulit,  abunde  patet.  In  hoc  quinque  primae 
vertebrae  dorsales  in  directione  horizontali  sunt  reclinatae  et  sep- 

tem  inferiores , ex  corporibus  consumtis , incurvatae  , dum  lum- 
bales integrae,  parum  in  anteriora  curvatae,  inferiora  versus 
descendunt.  Aorta  vertebrarum  cursum  sequens,  primo  horizon- 
talem directionem  tenet,  dein  ab  loco,  ubi  spinae  gibbositas 
formatur  , anteriora  versus  recurrit,  atque  ita,  ut  in  priore,  ad 
latera  vertebrarum  positam , plicam  tam  notabilem  format , ut  vas 
manu  compressum  fuisse  diceres.  In  regione , ubi  arteria  coelia- 
ca caeterique  rami  exsurgunt , rursus  descendit  et  vertebrarum 
lumbalium  derectionem  sequitur,  ut  denique  in  ramos  iliacos 
dividatur. 


COROLLARIA. 

I.  Ex  plica  acutissima , quam  in  cyphosi  vena  cava  format , 

varicum  in  cruribus  origo,  explicatu  difficilior  non  erit,  quam 

in  aegris  vebementiori  scoliosi  affectis.  Ab  eadem  causa  quoque 
de  haemorrlioidibus  non  insolita  querela  dependet. 

II.  Si  aortae  plicas  in  ambobus , a nobis  descriptis  , cypliosis 

speciebus  consideremus , vix  percipimus , quomodo  sanguis  per 
vas  ita  deforme  currere  potuerit,  absque  ut  ejus  impulsu  in  pii- 

carum  angulos  aneurysma  productum  sit.  Fingamus  modo  quem- 

cunque  canalem , ex  corio  aliave  materia  extensili  factum , adeo 
arcte  esse  plicatum , ut  se  expandere  non  valeat.  Si  in  illum 
liquidum  injicias,  magnam  vim  intendere  debebis,  antequam  illi 

transitus  concedatur;  ipsius  canalis  parietes  valde  tendentur , 
imo  vel  ad  plicarum  angulos  vel  altius  disriimpentur. 

Haec  mecum  cogitans,  non  a vero  aberrare  mihi  visus  sum , si 
statuam,  sanguinis  impulsum  in  vasorum  parietes  absolutam  aneu- 
rysmatis causam  numquam  esse.  Alia  causa  ut  accedat , necesse 
duco.  De  qua  multum  et  docte  disputarunt  viri  in  arte  chirur- 
gica celeberrimi.  Quorum  rationes  ut  mihi  redderem  quantum- 
pote  claras  et  perspicuas , examinavi  satis  magnam , quae  in  pa- 
terno musaeo  servatur , aneurysmatum  seriem.  Horum  inspectione 
facile  inveni , non  eandem  in  omnibus  causam  esse  accusan- 
dam et  hinc  rationes , quae  valent  in  his  ad  aneurysmatis  ortum 
explicandum  , in  aliis  necessario  refelli  debere.  In  primo,  quod 
attentionem  nostram  meretur , specimine , aorta  mox  supra  duas  e 
valvulis  semilunaribus,  universam  omnium  tunicarum  extensionem 
monstrat,  unde,  antequam  vas  pericardium  sit  transgressum,  sac- 
cus aneurysmaticus  formatur  , inter  aortae  arcum  et  atrium  cor- 
dis sinistrum  prominens  ; praeterea  ad  ejusdem  vasis  parietem  in- 
feriorem aliud  incipientis  dilatationis  indicium  observatur  , peri- 
cardio inclusum ; ante  ortum  denique  arteriae  innominatae , in  ipsa 
itaque  arcus  parte  convexa  , tertia  invenitur  tunicarum  distensio. 

Si  horum  aneurysmatum  ortum  ex  sanguinis  impulsu  expli- 
care velles , quid  de  duobus  prioribus  diceres,  quae  in  loco  nata 
sunt,  ubi  sanguis  ex  corde  propulsus,  non  impetu  primario  et 

valente.,  sed  aequabili  tantum  pressione  laterali,  in  suo  per  ca- 
nalem fluxu,  agere  potuit?  His  autem  non  negamus  , si  in  va- 
sibus  adsit  praedispositio  ad  aneurysma  contrahendum  , illud  fa- 
cilius in  loco  produci,  in  quem  sanguis  majori  vi  impellit,  e.  gr. 
in  aortae  arcus  parte  convexa,  sed  simul  affirmamus,  in  omni 
omnino  vasorum  parte  distensionem  oriri  posse,  si  modo  adsit 

dispositio  vel  diatliesis  , quae  dicitur,  aneurysmatica. 

* 

Haec  jam  in  aliis  erit  amissus  tunicarum  vigor  , vel  a causa 
interna  vel  a vi  externa , vasorum  parietes  distrahente  vel  contun- 
dente , productus  et  vel  totum  vasis  ambitum , vel  partem  singu- 
larem , quandoque  particulas  plures , ad  diversam  a se  invicem 
distantiam  sitas,  complectens , in  aliis  tunicae  internae  morbosa 
affectio  et  inde  ortus  detritus. 

Omnium  harum  modificationum  exempla  historia  chirurgica 
et,  quae  in  musaeis  servantur,  praeparata  pathologica  suppeditant. 
E plurimis  pauca. 

Homo  ex  horreo  altiori  per  aperturam  cadens  , quam  retro- 
gradiens  non  observaverat,  manum  in  lapsu  aperturae  margini 
applicat,  qua  corpus  tamdiu  suspensum  tenet,  ut  auxilium  illi 
afferre  possint  sodales. 

Ex  vehementi  autem  corporis  concussione  et  vi  humeri  ar- 
ti- 

ticulo  illata,  de  dolore  queritur,  quae  aptis  medicaminibus  dis- 
sipatur. Atvero , post  aliquod  tempus , tumorem  in  axilla  brachii 
antea  dolentis  sentit,  qui  cito  incresceris,  aneurysmatis  charac- 
terem offert. 

Fibrarum  extensionem  atque  distractionem  huic  aneurysmati 
ansam  praebuisse  non  dubito. 

Ex  vehementi  arteriae  pressione  vel  concussione  aneurysma 
produci  posse,  ante  paucos  annos,  in  Nosocomio  Amsteloda- 
mensi  observari  licuit.  Homo  satis  robustus,  navigando  victum 
quaerens,  ictu  vehementiori  baculi,  quo  minores  super  aquam 
moventur  naves , partem  rotundam  {de  druif  van  den  boom ,) 
pectori  admoverat  ipso  eo  loco , quo  arteria  subclavia  dextra 
axillam  petit.  Post  temporis  intervallum  tumorem  parvum,  pul- 
santem sentit,  qui  in  dies  increscens  se  inferiora  et  superiora 
versus  extendit , claviculam  a pectoris  superficie  dimovens , brachii 
motum  impediens. 

Omnes,  qui  tumorem  examinarunt  medici  et  chirurgi,  aneu- 
rysmatis causam  in  vehementiori  arteriae  concussione  agnoverunt. 

Plerumque  vero  causae  latent  et  sola , quae  post  mortem 
inveniuntur  phaenomena , statum  morbosum  illustrare  valent , quo 
aneurysma  fuit  productum. 

In  casu  , quem  supra  memini , sacci  aneurysmatici,  ex  partiali 
aortae  debilitate  progeniti,  omnes  tunicae  simul  distensae  et  atte- 
nuatae erant,  ita  ut  in  sacco  majori  fissura  parva  demum  mortem 
intulerit.  Mirum  observatu,  qua  ratione  ab  ejusmodi  disposi- 
tione aneurysmatica  parvi  in  vase  formentur  sinus,  qui  pedeten- 
tim,  sinus  apertura  vix  aucta,  ad  vasis  superficiem  exteriorem 
in  amplos  saccos  distenduntur. 

Adsunt  autem  alia  in  musaeo  paterno  specimina,  quae  docent, 
in  aneurysmate  tunicas  omnes  per  totam  vasis  circumferentiam 
extendi  posse.  Rarissimi  casus  exemplum  offert  cor  foetus,  in  quo 
ductus  arteriosus  Botalli  per  integram  circumferentiam  est  dila- 
tatus. Idem  phaenomenon  in  arteriae  popliteae  aneurysmate 
observavi.  In  illo  saccus  aneurysmaticus  apertus  docuit , omnes 
tunicas  , per  totam  vasis  circumferentiam  , esse  distensas  , unde 
quasi  receptaculum  formari  diceres,  in  quod  vas  abit  et  ex  cujus 
parte  inferiore  aliud  vas  denuo  oritur.  Clar.  Scarpa  (i),  in 
observatione  liuic  non  absimili , arteriae  disruptionem  accusat ; 
cujus  vitii  ortus , vita  aegri  persistente  , ideam  vix  mihi  forma- 
rem. Praeterae  tunicae  internae  praesentia  et  integritas  in  nostro 
specimine  omnem  rupturae  suspicionem  tollit. 

At- 


(i)  Vid.  Scarpa , Reflexions  et  observations  anatomico-chirurgicales  sur  1’anevrisme, 
traduites  de  1’Italien  par  j.  DELPECH.  Paris,  1809  pag.  166  ad  168. 

Attamen  inter  aneurysmatum  species  omnium  frequentissima 
videtur  illa,  quae  ex  tunicae  internae  corrosione  partiali  et  san- 
guinis effusione  in  muscularem  et  nerveam  oritur.  Hanc  aneu- 
rysmatis conditionem  arteria  cruralis , in  suo  sub  ligamento  Pou- 
partii  ortu,  saepius  monstravit,  monstrarunt  et  aliae,  in  diversis 
corporis  partibus  sitae  arteriae. 

Horum  exemplorum  frequentia  ductus,  clar.  scarpa  statuit, 
aneurysma  numquam  ex  generali  tunicarum  dilatatione  oriri , sed 
ineosemper  tunicam  internam  cum  musculari  disrumpi  et  sangui- 
nem , per  ita  factam  aperturam  permeantem , in  tunicam  extimam 
seu  cellulosam , quam  tantum  pro  involucro  adventitio,  celluloso 
habet  (i),  effundi  et  hinc  tumorem  aneurysmaticum  formari  (2). 
Quae  tamen  minus  recte  virum  clar.  posuisse  puto,  cum  abunde  ex 
allatis  pateat , non  unam  in  aneurysmate  producendo  naturam 
sequi  viam. 

III.  San- 

(1)  Potius  tamen  cum  magno  ALBINO  tres  arteriae  tunicas  annumero,  nerveam 
scii,  muscularem  et  intimam,  quibus  in  variis  corporis  partibus  accedit  quarta,  cellulosa, 
vas  cum  partibus  circumjacentibus  connectens  et  illi  cum  hisce  communis.  Yid.  An- 
not.  Acad.  Lib.  IV.  cap.  VIII. 

(2)  Conf.  Harles  in  additamento,  quod  Scarpae  libro  de  aneurysmatibus  adjecit 
et  HODGSON  von  den  Krariklieiien  der  Arterien  und  Venen  mit  besonderer  RucJrsicht 
auf  Entwiclelung  und  Behandlung  der  Aneurysmen  und  Arterienwunden  ex  anglico 
idiomate  in  germanicum  verso  a Doct.  KOBERWEIN;  vel  Doct.  gosschalk.  in  diss,  doc- 
trinam hodiernam  de  aneurysmate  exhibente.  Trajecti  ad  Rhenum  1822, 

III.  Sanguis  difficilius  per  aortae  plicas  transiens,  ad  superio- 
rem corporis  partem  ducitur ; ibique  majori  copia  ad  varia  organa 
pervenit,  unde  haec , inferioribus  magis  nutrita , etiam  magis 
evolvuntur.  Hujus  rei  veritas  maxime  in  cerebro  apparet , quod 
in  hominibus  cyphosi  affectis,  admodum  perfectum  est;  unde  gib- 
borum ingenii  acumen  in  proverbium  transiisse  videtur.  Exemplo 
sint  in  antiqua  Graecia  aesopus  , Gallorum  scarron  , Anglorum 
pope  caet. 

Sed  si  haec  major  partium  superiorum  evolutio  emolumentum 
afferat,,  ab  altera  parte  major  sanguinis  impulsus  pernitiosas 
sccum  ducere  potest  sequelas , inter  quas  tantum  cordis  palpita- 
tiones et  majorem  ad  apoplexiam  dispositionem  nominare  sufficiat. 

IV.  In  naturali  corporis  conditione  arterias  considerantes , 
has  semper  ita  positas  videmus,  ut  minimum  adsit  laesionis 
periculum ; sic  aortam  vertebrarum  corporibus ; carotidem , a 
canali  carotico  munitam ; arteriam  vertebralem  processubus  trans- 
versis colli  vertebrarum  occlusam ; arterias  vero , quae  ossibus 
non  tuentur,  uti  arteriam  brachialem  in  plica  cubiti  et  radialem 
ad  partem  radii  inferiorem,  ita  musculis  vel  aponeurosi  tectas 
videmus  , ut  nulla  sub  tegumentis  nuda  jaceat. 

Si  rationem,  qua  in  animalibus  se  habeant,  inquiramus , 
eandem  in  luendis  hisce  vasis  curam  offendimus.  In  nonnullis 


ve- 


* 


. 


■ 


33 


ad  partem  internam  condyli  interni  ossis  humeri  proprium  inve- 
nimus canalem , amplum , per  quem  arteria  ulnaris  et  nervus 
medianus  transeunt.  Inter  liaec  citanda  sunt  Feles , Phocae , 
Sciuri , Dasypi  et  plurima  quadrumana , praesertim  quae  cauda 
prehensili  sunt  praedita;  in  quibus  itaque  hicce  canalis  impedit, 
quominus  arteria,  dum  ista  animalia  arbores  ascendant  vel  ex  illis 
descendant,  comprimatur  (i).  In  aliis  apophyses,  ad  partem  infe- 
riorem vertebrarum  sitae  et  figuram  angularem , ramis  anguli 
aequalibus,  habentes , continuum  canalem  formant,  per  quem  aorta 
libere  transit.  Mammalibus  illum  possidentibus,  a doct.  van  der 
hoeven  (2)  enumeratis,  Dasypum  novemcinctum  addo.  In  sceleto 
enim  illius  animalis  apophyses  has,  a tertia  usque  ad  undecimam 
vertebram  caudalem  sensim  magnitudine  decrescentes  , video.  Inter 
Cetacea , praeter  Delphinum  Phocaenam  , Delphinum  Nesarnack 
atque  H alie  ore  /z(Dugong)  memorandum  est  Balaenae  sceleton.  a pro- 
montorio Bonae  Spei  ab  itineratore  lalande  in  musaeum  anatomes 
comparatae  Parisicnse  allatum  (3),  in  quo  etiam  dictas  apophyses 

ani- 


(1)  cf.  F.  TIEDEMANN  de  usu  hujus  canalis  in  simiis  caudatis,  in  tractatu:  Ueber 
einen  am  Oberarmbein  mehreren  geschwanzten  Ajpen  vorJcommenden  Kanal  und  eine 
damit  in  Verbindung  stehende  besondere  Anordnung  der  Arterien  und  Nerven  des 
Arms.  In  deutsches  Archiv  fur  die  Physiologie  , lierausgegeben  von  J.  f.  MECKEL, 
4 B , 5 Ileft  pag.  544  seqq.  Ilalle  und  Berlin  1S18. 

(2)  cf.  Viri  amicissimi  diss.  de  sceleto  piscium.  Lugd.  Bat.  1822,  pag.  26. 

(3)  Forte  non  immerito  ad  Balaenam  Nordcaper  KLEINII  sceleton  lxoc  referam. 

animadverti.  Has  praeterea  Lacertae  et  Pisces  possident.  Tali 
ratione  naturam  curavisse  videmus , ut  arteriae  tam  liominis , 
quam  animalium  a laesione  quantumpote  immunes  maneant. 

In  abnormali  spinae  incurvatione  quantum  haec  vasa  a via 
recedunt!  In  cyphosi  aortam  non  a vertebrarum  corporibus 
tueri , sed  ad  illarum  latera  esse  positam  vidimns.  Si  itaque  in 
truncorum,  a nobis  descriptorum  partem,  in  qua  aorta  recessit, 
vulnus  inferretur , illud  ad  aortam  penetrare  atque  ita  lethale 
fieri  posset.  Eadem  ratione  etiam  in  secundo,  quem  descripsi- 
mus , scoliosi  affecto  trunco , arteriam  carotidem  dextram  non 
vertebrarum  corporibus  tueri , sed  vulneribus  exponi  patet  in 
loco  , alias  a laesione  libero.  Ipsam  aortam  mediam  vertebrarum 
partem  in  scoliosi  relinquere  atque  hinc  suo  modo  laesionibus 
exponi , quisque  videt.  Quae  omnia  medici  forensis  attentionem 
omnino  merentur.  Haec  autem  altius  inquirere  hujus  non  videtur 
loci.  Finem  itaque  dissertationi  impono,  spe  fretus.,  non  plane 
inutile  me  lentasse  opus. 

TABULARUM  EXPLICATIO. 


TABULA  PRIMA. 

FIG.  i.  Truncus  scoliosi  dextra  allectus,  ad  § magnitudinis  naturalis  par- 
tes delineatus ; in  epio  aortam  vertebrarum  curvaturam  secutam  fuisse  patet. 
A.  Vertebrarum  dorsalium  curvatura. 

13.  Vertebrarum  lumbalium  incurvatio. 

a.  Arteria  innominata. 

i.  Arteria  carotis  dextra. 

1.  Arteiia  subclavia  dextrae . 

b.  Arteria  carotis  sinistra. 

c.  Arteria  subclavia  sinistra. 

m m Arteriae  intercostales  dextrae. 

n — — n Arteriae  lumbales  dextrae  superiores. 

o.  Arteria  lumbalis  dextra  inferior  seu  quinta. 

p.  Arteria  hepatica. 

r.  Arteria  coronaria  ventriculi. 

q.  Arteria  splenica. 

s.  Arteria  mesenterica  superior. 

t.  Arteria  renalis  dextra. 

u.  Arteria  renalis  sinistra, 
w.  Arteria  spermatica  dextra. 

v.  Arteria  meseraica  inferior. 

d.  Arteriarum  iliacarum  bifurcatio. 

e.  Arteria  iliaca  dextra. 

f.  Arteria  iliaca  sinistra. 

g.  Arteria  iliaca  externa  dextra. 


h.  Ar - 


h.  Arteria  hypogastrica  dextra. 
z.  Arteria  obturatoria  dextra, 
z*.  Arteria  obturatoria  sinistra. 

x.  Arteria  iliaca  externa  sinistra. 

y.  Arteria  hypogastrica  sinistra. 

FIG.  II.  Ejusdem  trunci  pars  superior  in  qua,  duae  priores  costae,  clavi- 
culae et  pars  superior  sterni,  nec  non  rami  ex  aortae  arcu  prodeuntes,  con- 
spiciuntur. 

A.  Arteria  subclavia  dextra , quae  a clavicula  tecta , secundae  costae 
superficiem  vix  tangit. 

B.  Arteria  subclavia  sinistra  per  secundae  costae  superficiem  libere  decurrens . 

TABULA  SECUNDA. 

Truncus , cyphosi  Yehementiori  incurvatus , in  quo  aorta  acutas  mon- 
strat plicas. 

A.  Vertebrae  lumbales  i”,  unum  corpus  concretae. 

B.  Prima  aortae  plica. 

C.  Secunda . 

D.  Tertia. 

E.  E.  Arteriae  iliacae , retroflexae , hinc  quartam  quasi  plicam  formantes . 

a a Arteriae  intercostales  superiores. 

b.  b,  b.  Arteriarum  intercostalium  tres  inferiores. 

c.  Arteria  coeliaca. 

d.  Arteria  renalis  dextra. 

e.  Arteria  mesenterica  superior. 

f.  Arteria,  renalis  sinistra. 

g.  Arteria  mesenterica  inferior. 

TAB.  II. 


THESES. 


I. 

Experimenta  a -viris  clarissimis  tiedemattn  et  gmelin  instituta,  nos  docere 
videntur,  lienem  esse  assimilationis  organon , in  quo  humor  ruber, 
coagulabilis  secernitur , qui , per  absorbenia  in  ductum  thoracicum 
delatus,  chylum  aptiorem  reddit,  ut  sanguini  misceatur. 

II. 

Si  quaeratur,  quinam  usus  valvulae  ductus  thoracici  sit  adseribendus,  res- 
pondeo, mihi  videri  illam  impedire,  ne  sanguis  venae  subclaviae  dictum 
canalem  intret. 

III. 

Clarissimus  physiologiis  magendie  minus  recte  putat , contractionem  ?t  dila- 
tationem arteriarum  a sola  earum  elasticitate  esse  derivandas. 

IV. 

Nervorum  opticorum  decussatio  in  homine  locum  habere  non  videtur. 

Y. 

Causa,  patellae  fracturam  transversam  producens,  in  plerisque  casubus  non 
solae  vi  externae,  sed  dispositioni  internae  est  attribuenda. 


YI. 


VI. 


Originem  canalium  fistulosorum , qui  quandoque  in  abscessuum  et  ulcerum 

• ' i . Vi  1 L* 

propinquitate  formantur,  non  a materia  purulenta  proserpente,  sed 
a nova  inflammatione  et  hinc  orta  puogenesi  repeto. 

VII. 

Asthma  senile  saepe  vitio  organico  in  thoracis  cavitate  haerenti  debetur ; 
et  quidem  hoc  vitium  saepissime  esse  hypertrophiam  ventriculi  cordis 
sinistri,  ossificatione  arteriarum,  praesertim  aortae,  comitatam,  factis 
observationibus  et  cadaverum  dissectionibus  patuit. 

VIII. 

Phtysis  tuberculosae  causa  primaria  non  praegredienti  inflammationi  pul- 
monum seu  peripneumoniae , sed  dispositioni  aut  diathesi  tuberculosae 
est  attribuenda. 

IX. 

In  casubus,  in  quibus  partialis  pedis  amputatio  est  indicata,  si  ossa  tarsi 
morbose  non  sint  affecta,  methodum  clarissimi  lisfranc  illi,  quam  cla- 
rissimus chopart  proposuit,  anteponendam  esse  censeo. 

